বিশেষ অতিথি সমাজসেবা অধিদফতর, চট্টগ্রাম বিভাগের পরিচালক (উপসচিব) ড. নাজনীন কাউসার চৌধুরী প্রধান অতিথিসহ উপস্থিত সকল প্রতিযোগী এবং সুধীমন্ডলীকে ধন্যবাদ জ্ঞাপন করেন। তিনি তাঁর বক্তব্যে বলেন সমাজসেবা অধিদফতর প্রতিবছর এতিম ও প্রতিবন্ধী শিশুদের জন্য এ ধরণের ক্রীড়া ও সাংস্কৃতিক প্রতিযোগিতার আয়োজন করে থাকে। ফলে শিশুদের মধ্যে নেতৃত্বের গুনাবলী বিকশিত হয় এবং বন্ধুত্বপূর্ণ সম্পর্কের সৃষ্টি হয়। তিনি বলেন এখানে যে সমস্ত শিশুরা রয়েছে তাদের বেশীরভাগ ক্ষেত্রে অভিভাবক নেই। রাষ্ট্রই তাদের অভিভাবক, রাষ্ট্রের পক্ষে সমাজসেবা অধিদফতর তাদের দায়িত্ব পালন করে থাকে, তিনি বলেন রাষ্ট্রের সাংবিধানিক দায়িত্বের অংশ হিসেবে সমাজসেবা অধিদফতর পিছিয়ে পড়া এতিম ও প্রতিবন্ধীদের শিক্ষার ব্যবস্থাসহ সকল মৌলিক অধিকার নিশ্চিত করে থাকে। পাশাপাশি প্রতি বছর তাদের দেহমন সুস্থ রাখার জন্য বিভিন্ন সাংস্কৃতিক প্রতিযোগিতা ও খেলাধুলার আয়োজন করে থাকে। এর ফলে শিশু কিশোরেরা সার্বিকভাবে বেড়ে উঠার সুযোগ পায় এবং মানব সম্পদে পরিনত হতে পারে।